CELEX: 32010D0082
Language: bg
Date: 2010-02-09 00:00:00
Title: 2010/82/ЕС: Решение на Комисията от 9 февруари 2010 година за създаване на класове на реакция на огън на някои строителни продукти по отношение на декоративните стенни облицовки под формата на роли и пана (нотифицирано под номер C(2010) 397) (Текст от значение за ЕИП)

11.2.2010   
            
            
               BG
            
            
               Официален вестник на Европейския съюз
            
            
               L 38/11
            
         РЕШЕНИЕ НА КОМИСИЯТА
   от 9 февруари 2010 година
   за създаване на класове на реакция на огън на някои строителни продукти по отношение на декоративните стенни облицовки под формата на роли и пана
   (нотифицирано под номер C(2010) 397)
   (текст от значение за ЕИП)
   (2010/82/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално член 20, параграф 2 от нея,
   като има предвид, че:
   
               (1)
            
            
               Директива 89/106/ЕИО предвижда, че с цел вземане под внимание на различните нива на защита при строително-монтажните работи на национално, регионално или местно равнище е възможно да възникне необходимост от съставяне на тълкувателни документи относно класовете, съответстващи на реакцията на продуктите по отношение на всяко едно от основните изисквания. Тези документи са публикувани като Съобщение на Комисията във връзка с тълкувателните документи от Директива 89/106/ЕИО на Съвета (2).
            
         
               (2)
            
            
               По отношение на основните изисквания за безопасност в случай на пожар в тълкувателен документ № 2 са изброени редица взаимосвързани мерки, които в своята съвкупност определят противопожарната стратегия, която следва да бъде разработена по различни начини в държавите-членки.
            
         
               (3)
            
            
               В тълкувателен документ № 2 една от тези мерки е определена като ограничение на възникването и разпространението на огъня и дима в рамките на дадена територия, като се ограничи потенциалът на строителните продукти да допринасят за пълното развитие на пожара.
            
         
               (4)
            
            
               Нивото на това ограничение може да се изрази само във вид на различни нива на показатели на реакция на огън на продуктите в тяхното крайно приложение.
            
         
               (5)
            
            
               Чрез хармонизиране системата от класове беше приета с Решение 2000/147/ЕО на Комисията от 8 февруари 2000 г. за изпълнение на Директива 89/106/ЕИО на Съвета по отношение на класификацията на реакцията на огън на строителните продукти (3).
            
         
               (6)
            
            
               В случая с декоративните стенни облицовки под формата на роли и пана е необходимо да се използва класификацията, въведена с Решение 2000/147/ЕО.
            
         
               (7)
            
            
               Реакцията на огън на редица строителни продукти и/или материали по смисъла на класификацията, включена в Решение 2000/147/ЕО, е добре определена и достатъчно добре позната на лицата, отговарящи за разпоредбите в областта на противопожарната охрана в държавите-членки, откъдето следва, че те не изискват изпитвания специално за тази качествена характеристика.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по строителство,
            
         ПРИЕ НАСТОЯЩОТО РЕШЕНИЕ:
   Член 1
   Строителните продукти и/или материали, които отговарят на всички изисквания на работната характеристика „реакция на огън“, без да е необходимо да бъдат подлагани на по-нататъшни изпитвания, са посочени в приложението.
   Член 2
   Конкретните класове, които ще се прилагат по отношение на различните строителни продукти в рамките на класификацията по признак „реакция на огън“, приета с Решение 2000/147/ЕО, са посочени в приложението към настоящото решение.
   Член 3
   Там, където е целесъобразно, продуктите са разгледани по отношение на крайното им приложение.
   Член 4
   Адресати на настоящото решение са държавите-членки.
   
      Съставено в Брюксел на 9 февруари 2010 година.
      
         
            За Комисията
         
         Günter VERHEUGEN
         
            Заместник-председател
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ C 62, 28.2.1994 г., стр. 1.
   
      (3)  ОВ L 50, 23.2.2000 г., стр. 14.
   
      ПРИЛОЖЕНИЕ
      В таблицата, дадена в настоящото приложение, са изброени строителните продукти и/или материали, които отговарят на всички изисквания за характеристиката „реакция на огън“ без необходимост от изпитвания.
      
         Таблица
      
      
         Класове на реакция на огън на декоративни стенни облицовки под формата на роли и пана
      
      
                  Продукт (1)
                  
               
               
                  Максимална маса на единица площ
                  (g/m2)
               
               
                  Максимална дебелина
                  (mm)
               
               
                  Клас (2)
                  
               
            
                  Стенни облицовки на основата на целулозни влакна
               
               
                  190
               
               
                  0,9
               
               
                  D-s3, d2
               
            
                  Стенни облицовки на основата на целулозни влакна и с полимерно покритие или напечатани
               
               
                  470
               
               
                  0,7
               
            
                  Стенни облицовки на основата на смес от целулозни и полиестерни влакна
               
               
                  160
               
               
                  0,3
               
            
                  Стенни облицовки на основата на смес от целулозни и полиестерни влакна и с полимерно покритие или напечатани
               
               
                  410
               
               
                  0,5
               
            
                  Стенни облицовки на основата на плат с полимерно покритие
               
               
                  510
               
               
                  0,7
               
            
                  Стенни облицовки от тъкан с подложка, състояща се от целулозни влакна или от целулозни и полиестерни влакна
               
               
                  450
               
               
                  0,8
               
            
                  Стенни облицовки от пяна от поливинилхлорид с подложка, състояща се от целулозни влакна или от целулозни и полиестерни влакна
               
               
                  310
               
               
                  1,8
               
            
         (1)  Продукти в съответствие с EN 15102, нанесени върху долен пласт, който е от най-малко клас A2-s1,d0, с минимална дебелина 12 mm и с минимална плътност 800 kg/m3, с използване на лепило на основата на нишесте или на нишесте/поливинилхлорид, или на целулоза/поливинилхлорид при максимум 200 g/m2.
      
         (2)  Клас според таблица 1 от приложението към Решение 2000/147/ЕО.